Para outras páxinas con títulos homónimos véxase: Míllara.
Vieira viva aberta. A parte curva de cor alaranxada escura é o **coral**, termo culinario para denominar ás míllaras
En zooloxía denomínase **míllara** á masa compacta formada polo conxunto de pequenos ovos de certos peixes e crustáceos, envoltos nunha membrana.

Observación
-----------

* O termo úsase xeralmente en plural.

Gastronomía
-----------

As míllaras son unha gran concentración de ovos de peixes e outros animais mariños como o ourizo de mar, as gambas, a vieira, e algúns tiburóns e, dentro dos non mariños, os dalgunhas ras.

Empréganse en cociña en moitos pratos, incluso crúdas ou queimadas. O caviar, considerado unha delicia culinaria, son míllaras da femia do esturión.

Usos culinarios segundo os países
---------------------------------

Míllaras secas en Cádiz
Almorzo peruano: chita e huevera frita con pan francés
Míllaras de salmón nun mercado de Shiogama, Xapón
*Ikuradon*, unha cunca de arroz cuberto con míllaras de salmón
Gónadas de ourizo de mar
### España

É común en todo o territorio español o emprego de míllaras de pescada, atún e outros peixes na cociñna española. Sérvense tanto crúas, como asadas, fritas ou adubiadas. As míllaras de atún son un elemento típico das *táboas* ou pratos de *salazones* xunto ao bonito seco ou a *mojama*. Na Rexión de Murcia é habitual o consumo de míllaras de muxo salgado. No Principado de Asturias comen as míllaras dos *oricios* (ourizos de mar). En Galicia as preferidas son as da centola e as da vieira acabadas de cocer.

### Italia

En Italia a *bottarga* é unha masa constituída por míllaras salgadas de muxo usada como aderezo dalgúns tipos de pasta.

### Grecia e Turquía

O *tarama* turco é un meze turco e grego que emprega míllaras como principal ingrediente. É típico da illa de Leucas (Λευκάδα). O resto dos ingredientes poden variar, pero adoitan incluír aceite de oliva, allo, tomate, noces e pemento vermello. O meze chámase *taramosalata* (ταραμοσαλάτα) en grego, e consiste en míllaras con zumeo de limón, cebola, allo e aceite de oliva.

### Dinamarca

As míllaras de *Cyclopterus lumpus* (*stenbider*) son moi prezadas na cociña danesa. Así mesmo, os daneses comen míllaras de bacallau (*torsk*).

### Perú

Na gastronomía peruana ás míllaras chámanse *hueveras*. Son moi prezadas as de bonito, *Anisotremus scapularis* (un hemúlido), linguado e corvina. Consómense fritas en forma de *chicharrón*,​ en xeleas e en tortillas,​ e é unha preparación popular nas cebicharías do país.
​

### Venezuela

En Venezuela (principalmente no oriente e na illa de Margarita) é común o consumo de míllaras de peixes tales como o atún, os xurelos, *Mugil liza* (un muxo) e bagres. Polo xeral consómense fritas, aínda que tamén se pden consumir guisadas.

### Xapón

Os xaponeses usan unha gran variedade de míllaras na súa cociña, entre as cales pódense destacar as seguintes:

* Ikura (いくら) – Míllaras de salmón. Son unhas esferas grandes dunha cor vermella-alaranxada. Debido a que as ovas de salmón utilízanse como carnada, as persoas que proben o suxi elaborado con elas por primeira vez poden quedar desconcertadas.
* Kazunoko (数の子/鯑) – Míllaras de arenque, amarelas ou rosadas, cunha textura gomosa e firme. Conforman unha soa masa, polo que aparentan ser un anaco de peixe.
* Mentaiko (明太子) – Míllaras de abadeixo de Alasca, especiadas con pementa vermella en po e rodeadas dunha fina membrana natural elástica. Estas ovas son de cor de avermellada a rosa.
* Tarako (たらこ) – Míllaras de abadeixo asadas.
* Tobiko (飛び子) – Míllaras de peix voador, de cor vermella-anlranjada, e crocantes.
* Uni (うに, 雲丹) – As gónadas do ourizo de mar (á veces chamadas equivocamente ovas) son fráxiles e fundentes. A súa cor varía de alaranxada a amarela pálidao. Consómense crúas ou pouco cociñadas.

Son unha comida típica tamén da cociña coreana, da cociña suxi xaponesa, de Chile e do sur de España.
Na cociña asiática considérase un alimento afrodisíaco.
* Karasumi (カラスミ, 鱲子) – É unha especialidade de Nagasaki feita con míllaras de muxo.

### Irán

Á parte do a mencionado caviar, nas provincias do mar Caspio cocíñanse bastantes variedades de míllaras das máis diversas maneiras.

Sinónimos
---------

* Bragada.
* Bragal.
* Ova.
* En gastronomía denomínase coral.

Notas
-----

1. 1 2 3 4  míllara no *Dicionario da RAG*.
2. ↑  Dionisio Pérez (1929): *Guia del buen comer español*. Ed. Maxtor, p. 290.
3. ↑  "Chicharrón de huevera". *elcomercio.pe* (en castelán). Consultado o 26 de agosto de 2022.
4. ↑  "Gastón Acurio te enseña a preparar una tortilla de huevera ahogada en su chorrillana". *Perú.com* (en castelán). 2 de outubro de 2017. Consultado o 28 de agosto de 2022.
5. ↑  Acurio, Gastón (2008). *Larousse de la gastronomía peruana: diccionario gatronómico ilustrado*. Lima: Q. W. Editores. p. 189. ISBN 9789972589379.
6. ↑  bragada, 2ª acep. no *Dicionario da RAG*.

Véxase tamén
------------

### Ligazóns externas

* míllara en DIGALEGO.
* Qué es el coral de centolla? Arquivado 26 de agosto de 2022 en Wayback Machine. *(en castelán)*.
* Los huevos o coral de la centolla son un punto clave. En ¿Centollo o centolla? Las claves para diferenciarlos y saber cuál es mejor. Aurora Segura Celma. *La Vanguardia*. 29-12-2021.

|  |  |
| --- | --- |
| Control de autoridades | 
* Wd: Q219426
* BRE: 2004507
* JSTOR: fish-eggs
* NKC: ph121363

 |